Document ID: 31994R2562

ΚΑΝΟΝΙΣΜΟΣ (ΕΚ) αριθ. 2562/94 ΤΗΣ ΕΠΙΤΡΟΠΗΣ της 21ης Οκτωβρίου 1994 για τροποποίηση του κανονισμού (ΕΚ) αριθ. 2444/94 όσον αφορά την παρέκκλιση από τον κανονισμό (ΕΟΚ) αριθ. 1442/93 περί λεπτομερειών εφαρμογής του καθεστώτος εισαγωγής μπανανών στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2), και ιδίως το άρθρο 20,
Εκτιμώντας:
ότι ο κανονισμός (ΕΟΚ) αριθ. 1442/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2444/94 (4), έχει θεσπίσει τις λεπτομέρειες εφαρμογής του καθεστώτος των μπανανών στην Κοινότητα, ιδίως όσον αφορά τον καθορισμό των τύπων των επιχειρηματιών και των προϋποθέσεων χορηγήσεως των πιστοποιητικών εισαγωγής-
ότι η έγκριση των ειδικών κριτηρίων για τον καθορισμό των επιχειρηματιών της κατηγορίας Γ οδήγησε, για το 1994, σε αλλαγή των ημερομηνιών που καθορίστηκαν στο άρθρο 4 παράγραφος 4 του κανονισμού (ΕΟΚ) αριθ. 1442/93- ότι απαιτούνται συμπληρωματικές προθεσμίες για να μπορέσουν οι επιχειρηματίες να ανταποκριθούν στην υποχρέωση να προσκομίσουν όλα τα απαιτούμενα δικαιολογητικά στοιχεία από τη νομοθεσία και την επαλήθευσή τους από τις αρμόδιες αρχές των κρατών μελών- ότι, με τις προϋποθέσεις αυτές, πρέπει να τροποποιηθούν οι ημερομηνίες που προβλέπονται για το 1994 στον κανονισμό (ΕΚ) αριθ. 2444/94-
ότι οι διατάξεις του παρόντος κανονισμού πρέπει να αρχίσουν να ισχύουν αμέσως, λαμβανομένων υπόψη των προθεσμιών που προβλέπονται στον κανονισμό (ΕΟΚ) αριθ. 1442/93-
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχείρισης Μπανανών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΚ) αριθ. 2444/94, οι ημερομηνίες "18 Οκτωβρίου 1994", "25 Οκτωβρίου 1994" και "15 Νοεμβρίου 1994" αντικαθίστανται, αντιστοίχως, από τις ημερομηνίες "31 Οκτωβρίου 1994", "9 Νοεμβρίου 1994" και "18 Νοεμβρίου 1994".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Οκτωβρίου 1994.

Labels: 3
17